**1. ชื่อโครงการ**  **โครงการฝึกอบรมเชิงปฏิบัติการใช้ระบบจัดเก็บเอกสารฉบับเต็มในรูปอิเล็กทรอนิกส์**

**(Thai Digital Collection) : TDC และสืบค้นบริการเอกสารวิชาการ**

**2. ผู้รับผิดชอบ** กลุ่มภารกิจระบบและข่ายงานสารนิเทศ สำนักหอสมุด มหาวิทยาลัยแม่โจ้ (นางเยาวภา เขื่อนคำ)

**3 . สอดคล้องยุทธศาสตร์ของมหาวิทยาลัยข้อที่ 1** การผลิตบัณฑิต และพัฒนานักศึกษาที่มีสมรรถนะในระดับสากล

**สอดคล้องกับเป้าประสงค์ของมหาวิทยาลัยข้อที่ 3** ความเข้มแข็งของหลักสูตร คณาจารย์ และสิ่งสนับสนุนการเรียนรู้

**สอดคล้องประเด็นยุทธศาสตร์สำนักหอสมุดข้อที่ 2** การสนับสนุนให้นักศึกษา บุคลากร และบุคคลภายนอก เป็นพลเมืองของโลกอย่างสมบูรณ์

**สอดคล้องเป้าประสงค์ที่ 1** การสนับสนุนให้บัณฑิต นักศึกษา บุคลากรของมหาวิทยาลัย และบุคคลภายนอกเป็นพลเมืองของโลกตามที่มหาวิทยาลัยกำหนด คือ 1) มีภาวะความเป็นผู้นำและรู้เท่าทันการเปลี่ยนแปลงของโลก 2) รับผิดชอบต่อตนเองและสังคมส่วนรวม 3) มีคุณธรรม จริยธรรม และจรรยาบรรณในวิชาชีพ

**สอดคล้องตัวชี้วัดที่** 1 ร้อยละของสารสนเทศที่เป็นปัจจุบันต่อสารสนเทศที่มีทั้งหมดในรอบปี

**สอดคล้องกลยุทธ์ 1** ให้บริการสารสนเทศที่ทันสมัยเป็นปัจจุบันและอยู่ในความสนใจ

**3. หลักการและเหตุผล**

ตามที่ สำนักงานบริหารเทคโนโลยีสารสนเทศเพื่อพัฒนาการศึกษา ได้ดำเนินโครงการพัฒนาเครือข่ายของห้องสมุดในประเทศไทย (ThaiLIS) ซึ่งเป็นโครงการพัฒนาเครือข่ายห้องสมุดอุดมศึกษา โดยเชื่อมโยงเครือข่ายห้องสมุดมหาวิทยาลัย/สถาบันส่วนกลาง (Thai Library Network – Metropolitan : ThailiNet) เครือข่ายห้องสมุดมหาวิทยาลัย/สถาบันส่วนภูมิภาค (Provincial University Library Network : PULINET) เครือข่ายห้องสมุดมหาวิทยาลัยราชภัฏ เครือข่ายห้องสมุดมหาวิทยาลัยเทคโนโลยีราชมงคล และสำนักงานคณะกรรมการอุดมศึกษาเข้าด้วยกัน บนเครือข่าย UniNet เพื่อประโยชน์ในการใช้ทรัพยากรพัฒนาฐานข้อมูลร่วมกัน รวมถึงการแลกเปลี่ยนข้อมูลข่าวสารต่าง ๆ ซึ่งก่อให้เกิดความเป็นเอกภาพของห้องสมุดอุดมศึกษา และเป็นรากฐานสำคัญในการพัฒนาองค์ความรู้ โดยนำระบบคอมพิวเตอร์และเทคโนโลยีมาสนับสนุนและพัฒนาให้เป็นระบบเครือข่ายห้องสมุดอิเล็กทรอนิกส์ที่มีสารสนเทศเพื่อการเรียนการสอน ค้นคว้า วิจัย สามารถสืบค้นได้ตลอดเวลา

ปัจจุบันห้องสมุดมหาวิทยาลัยและสถาบันต่างๆ ประกอบด้วย มหาวิทยาลัยรัฐ 27 แห่ง มหาวิทยาลัยราชภัฎ 40 แห่ง มหาวิทยาลัยเทคโนโลยีราชมงคล 9 แห่ง มหาวิทยาลัยสงฆ์ 2 แห่ง สถาบันเทคโนโลยีปทุมวัน 1 แห่ง มหาวิทยาลัยเอกชน 30 แห่ง และหน่วยงานอื่นๆ 49 แห่ง ได้เข้าร่วมเป็นสมาชิกในโครงการด้านการพัฒนาระบบจัดเก็บเอกสารฉบับเต็มในรูปอิเล็กทรอนิกส์ (Digital Collection) ทั้งนี้โดยมีวัตถุประสงค์หลักคือ เพื่อเพิ่มประสิทธิภาพ เพื่อให้สามารถบริการสารสนเทศให้รวดเร็วยิ่งขึ้น

สำนักหอสมุด มหาวิทยาลัยแม่โจ้ เป็นหน่วยงานที่ได้รับเลือกให้เป็นหน่วยงาน 1 ใน 3 มหาวิทยาลัยในเขตภาคเหนือเพื่อที่ทำหน้าที่เผยแพร่และแนะนำการใช้ระบบฐานข้อมูลให้กับมหาวิทยาลัย/สถาบัน/โรงเรียนที่อยู่ในพื้นที่ใกล้เคียง ดังนั้นสำนักหอสมุด จึงจะจัดให้มีการอบรมการสืบค้นข้อมูลทางวิชาการเพื่อบริการชุมชนใน ในครั้งนี้

**4. วัตถุประสงค์**

1. เพื่อเผยแพร่ แนะนำวิธีการใช้ระบบจัดเก็บเอกสารฉบับเต็มในรูปอิเล็กทรอนิกส์ (Thai Digital Collection) และสืบค้นบริการเอกสารวิชาการ

2. เพื่อให้ความรู้เกี่ยวกับการใช้ระบบจัดเก็บเอกสารฉบับเต็มในรูปอิเล็กทรอนิกส์ (Thai Digital Collection) และสืบค้นบริการเอกสารวิชาการ แก่มหาวิทยาลัย/สถาบัน/โรงเรียนที่อยู่ในพื้นที่ใกล้เคียง

**5. วัน เวลา และสถานที่**

## วันศุกร์ที่ 6 กรกฎาคม พ.ศ. 2561 ห้องช้องนาง ชั้น 2 สำนักหอสมุด มหาวิทยาลัยแม่โจ้

**6. ผู้เข้าร่วมโครงการ**

จำนวนผู้เข้าร่วมโครงการ จำนวน 32 คน

ประกอบด้วย

6.1 ผู้สนใจ จากมหาวิทยาลัย/สถาบันการศึกษา/โรงเรียนในพื้นที่ใกล้เคียง จำนวน 30 คน

6.2 วิทยากร จำนวน 1 คน (นายประภัย สุชอิน)

6.3 ผู้ช่วยวิทยากร จำนวน 1 คน (นางเยาวภา เขื่อนคำ)

**7. งบประมาณ** งบประมาณสนับสนุนจากสำนักงานคณะกรรมการการอุดมศึกษา

**-**

**8. ผลที่คาดว่าจะได้รับ**

8.1 ผู้เข้าร่วมอบรมรับความรู้และทราบถึงวิธีการเข้าถึงระบบจัดเก็บเอกสารฉบับเต็มในรูปอิเล็กทรอนิกส์ (Thai Digital Collection) และสืบค้นบริการเอกสารวิชาการ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ผลผลิต/ กิจกรรม** | **ปี 2561** | | | | | | | | | **งบประมาณ** |
| **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| 1.เขียนโครงการ  2.ขออนุมัติโครงการ  3. วางแผนดำเนินการ  4. ดำเนินการตามโครงการ  5. สรุป ประเมินผล |  |  |  |  |  |  |  |  |  | - |

**9. แผนการดำเนินงาน**

**10. ตัวชี้วัดโครงการ**

**เชิงปริมาณ**

ร้อยละของผู้เข้าร่วมโครงการเข้ารับการอบรมตามที่ได้กำหนดไว้ (เป้าหมายร้อยละ 80)

**เชิงคุณภาพ**

ค่าคะแนนเฉลี่ยของความรู้ที่เพิ่มขึ้น (เป้าหมาย : คะแนนเฉลี่ยในระดับมาก = 3.51)